*Fra herremænd til særlinge*

Kokærgårds (Kokjærgaard) ejere har gennem tiden favnet bredt – lige fra herremænd til særlige.

Den første slægt, der kendes, var Dinesenslægten fra 1600-tallet, men gården menes at være endnu ældre. Dinesenslægten regnedes for herremænd, da de havde begravelsesplads inde i kirken.

Efter de dårlige økonomiske tider fra 1813 blev der solgt jord fra den store gård, og i 1822 købte fodermester, Hans Peter Petersen, gården på tvangsauktion.

”Hans Peter” var især kendt for sin nærighed. Stalddrengen blev bl.a. sat til at smøre vognhjulene med snegle for at spare fedt.

Hans Peter var ligeledes kendt for altid at gå med høj hat og stok samt bruge møgvognen til både arbejds- og stadskørsel.

Gisselfeld gods

Datteren, Cathrine Marie Petersen, ombyggede i 1884 den firlængede gård efter inspiration fra godset, Gisselfeld, så gårdens stuehus fremstod herskabeligt med takkede gavle.

![Et billede, der indeholder udendørs, træ, bygning, græs

Automatisk genereret beskrivelse]() Et billede, der indeholder træ, udendørs, hegn, bygning

Automatisk genereret beskrivelse

(Postkort 1) (Postkort 2)

Skjalm Winther

Gården sælges i 1891 til Kr. Jensen, hvorefter svigersønnen, Joh. Schultz, i 1911 købte gården, inden Skjalm Winther, som var gift med Eva, i 1929 købte gården.

Efterfølgende flyttede datteren, Birgit, og hendes mand, Hans Nymand, ind på malkekvægsejendommen., hvor de dyrkede de 90 ha agerjord samt almindeligt skovbrug i den tilhørende skov.

Et billede, der indeholder udendørs, træ, bygning, foto

Beskrivelse, der er oprettet med meget høj sikkerhed 

(Kokærgård gammelt) (Kokærgård laden)

Nyere tid

Sønnen, Claus Nymand, overtog gården, men solgte den senere til jordfordeling. Herefter var der 11,50 ha agerjord og 18,50 ha blandet løvskov til gården.

I 1997 blev Kokærgård igen solgt, og den nye ejer rev den gamle hovedbygning ned, og det nuværende stuehus på 288 m2 blev herefter bygget i 1999.

Ejendommen kom kort efter til salg igen, hvilket var heldigt for de nuværende ejere, folkeskolelærer Lis og landmand Jørn Nissen, som netop havde solgt deres malkekvægsejendom i Agtrup Skov og derfor var på udkig efter en ejendom i nærheden af familien.

1. december 2002 overtages Kokærgård af ægteparret og deres to børn, Louise og Rasmus.

De første par år blev gården brugt til opstaldning af eksportkreaturer, som Jørn passede ved siden af arbejdet som murerarbejdsmand. Jorden dyrkede Jørn og teenagesønnen selv.

I dag

22. marts 2017 stod den topmoderne kyllingestald til 9600 økologiske kyllinger færdig og klar til at modtage de første kyllinger.

På arealet rundt om stalden er der plantet æbleplantage, hvor kyllingerne kan gå rundt imellem.

Udover kyllingerne opdrættes der økologiske slagtekaniner af den gamle danske race, Hvid Land, og i skoven går der nogle frilandsgrise.

Igangværende projekt er opstart af gårdbutik.



*Kokærgård, juni 2017*