[HVEM ER VI?](file:///C:\\Users\\Kok%C3%A6rg%C3%A5rd\\Desktop\\hjemmeside\\omos.html)

Vi, Lis og Jørn, bor på et mindre, økologisk landbrug lidt uden for UNESCO-byen, Christiansfeld i Sønderjylland.

Jørn er landmand og står for den daglige drift, mens Lis arbejder som folkeskolelærer og bruger al sin fritid på bedriften.

Vores to børn er flyttet hjemmefra, så nu er vi kun os to halvgamle ”nisser”, hunden Bella og den gamle kat, Julius.

I 2016 tog livet en drejning, da Jørn pludselig fik en ansigtslammelse, hvilket førte til en længere sygdomsperiode.

Under sygdomsperioden havde Jørn gået og tænkt over sine fremtidsmuligheder. Det resulterede i, at han byggede en kyllingestald til opdræt af økologiske slagtekyllinger.

I marts 2016 satte vi de første kyllinger i den nye stald.

Det blev startskuddet til flere efterfølgende projekter med æbleplantager og opdræt af blandt andet slagtekaniner og skovgrise.

Nuværende projekt er opstart af gårdbutik, hvor gårdens produkter skal sælges.